Kortól és nemtől függetlenül bárki! Hiszen minden gyakorlatnak van kezdő és haladó verziója, amit mindenki maga választ. Mindig van lehetőség lassítani, könnyíteni, de aki kihívásra vágyik, azt is megkapja ugyanezen az órán. Büszkén mondhatom, hogy nem egy olyan vendégem van, akinek már unokája van. De anya – gyermek és házaspár kombináció is szinte mindennapos az óráimon. A deepWORK – mint bármilyen más edzésforma – megmutatja az adott egyén fizikai gyengeségeit. Intenzív kardió edzésről beszélünk, amely során mindig megvan a lehetőség arra, hogy a résztvevő visszatérjen az alapmozdulatokhoz. Ezért bárki végezhet deepWORK tréninget. Természetesen van néhány ellenjavallat, például gerincsérv… stb. Bizonytalanság esetén azonban mindig hallgass a kezelőorvosodra!